Hierdie boodskap is in 3 dele opdeel:
Prinse en Prinsesse -Wie is jy!
To destroy a people, you must first sever their roots! –(Alexandr Solzhinitsyn)
My volk word vernietig as gevolg van 'n gebrek aan kennis (Hos 4-6). Humanisme het alles in verwarring gebring, maar die grootste verwarring wat dit veroorsaak het, was op geestelike gebied. Omdat ons vandag nie weet wie ons is nie, wee tons ook nie waar ons vandaan kom nie, en ook nie waarheen ons oppad is nie. Dit vernietig God se volk, letterlik!
Voorlesing: Gen 32:24-
Gen 32:24 Maar Jakob het alleen agtergebly, en 'n Man het met hom geworstel tot dagbreek.
Gen 32:25 En toe Hy sien dat Hy hom nie kon oorwin nie, slaan Hy hom op sy heupbeen, sodat die heupbeen van Jakob uit lit geraak het in die worsteling met Hom.
Gen 32:26 Toe sê Hy: Laat My gaan, want die dag het gebreek. Maar hy antwoord: Ek sal U nie laat gaan nie tensy dat U my seën.
Gen 32:27 En Hy vra hom: Hoe is jou naam? En hy antwoord: Jakob.
Gen 32:28 Toe sê Hy: Jy sal nie meer Jakob genoem word nie, maar Israel; want jy het geworstel met God en met die mense en het oorwin.
Gen 32:29 Daarop vra Jakob en sê: Maak tog u Naam bekend! En Hy antwoord: Waarom vra jy tog na my Naam? En Hy het hom daar geseën.
Gen 32:30 Toe noem Jakob die plek Pniël; want, het hy gesê, ek het God gesien van aangesig tot aangesig, en tog is my lewe gered.
Gen 32:31 En die son het vir hom opgegaan net toe hy Pnuel verby was; en hy was mank aan sy heup.
Gen 32:32 Daarom eet die kinders van Israel die heupsening, wat aan die heupbeen is, tot vandag toe nie, omdat Hy Jakob op die heupbeen, aan die heupsening, geslaan het.
Gen 32:28 And he said,H559 Thy nameH8034 shall be calledH559 noH3808 moreH5750 Jacob,H3290 butH3588 H518 Israel:H3478 forH3588 as a prince hast thou powerH8280 withH5973 GodH430 and withH5973 men,H376 and hast prevailed.H3201
Hieruit is dit duidelik dat as ons sê, ons is kinders van Abraham, Isak en Jakob, dan moet ons ook dieselfde erfenis hê, daarom kan elkeen van ons prins-skap en prinses-skap opeis, want ons is dit werklik in die koninkryk van die hemele. Dit is ook uit hieride gedeelte waar die tema van die boek kom: "…as a prince has thou power with God…"
Kom ons kyk of ons die spoor kan vat ten opsigte van wie ons is:
Niemand betwyfel dit vandag dat Israel in Egipte die nakomelinge van Jakob was nie. Almal aanvaar dit relatief gelate. Daarom dan sal ons hier begin:
Exo 19:9 En die HERE het met Moses gespreek: Kyk, Ek sal in 'n dik wolk na jou toe kom, dat die volk kan hoor as Ek met jou spreek, en hulle ook vir altyd aan jóu kan glo. Want Moses het die woorde van die volk aan die HERE meegedeel.
Exo 19:10 Verder het die HERE aan Moses gesê: Gaan na die volk en heilig hulle vandag en môre, en laat hulle hul klere was
Exo 19:11 en hulle gereed hou teen die derde dag. Want op die derde dag sal die HERE voor die oë van die hele volk op die berg Sinai afdaal.
Die feit dat Israel die volk van God is, is baie kontroversieel. Daar is altyd een of ander geveg daaroor. Maar war geskryf staan, staan vas. Ek het dit nie geskryf nie, heilige manne wat deur die Gees van God gedryf is, het dit geskryf, daarom gaan ek dit ook nie verdedig nie. Wat geskryf is, is geskryf.
Kom ons raak 'n bietjie prakties hieroor:
Daar was 'n koning, in 'n koninkryk.
(Gen 1:28 En God het hulle geseën, en God het vir hulle gesê: Wees vrugbaar en vermeerder en vul die aarde, onderwerp dit en heers oor die visse van die see en die voëls van die hemel en oor al die diere wat op die aarde kruip.
Maar 'n vyandige persoon het gekom en hierdie koninkryk gesteel en sy eie kinders daarin geplaas om die oorspronklike koning se kinders te vernietig.
Mat 13:25 maar terwyl die mense slaap, het sy vyand gekom en onkruid onder die koring gesaai en weggegaan.
Mat 13:26 En toe die spruitjies opgeskiet en vrug gevorm het, toe verskyn die onkruid ook.
Mat 13:27 En die diensknegte van die huisheer het gekom en vir hom gesê: Meneer, het u dan nie goeie saad in u land gesaai nie? Waar kry dit dan die onkruid vandaan?
Mat 13:28 En hy antwoord hulle: 'n Vyandige mens het dit gedoen. Toe sê die diensknegte vir hom: Wil u dan hê dat ons dit moet gaan bymekaarmaak?
Mat 13:29 Maar hy antwoord: Nee, dat julle nie miskien, as julle die onkruid bymekaarmaak, die koring daarmee saam uittrek nie.
Ons bewys daarvoor:
Mat 4:8 Weer neem die duiwel Hom saam na 'n baie hoë berg en wys Hom al die koninkryke van die wêreld en hulle heerlikheid,
Mat 4:9 en sê vir Hom: Al hierdie dinge sal ek aan U gee as U neerval en my aanbid.
Uit die onttroonde koning se nageslag het baie kinders gekom.
(Gen 17:5 Daarom sal hulle jou nie meer Abram noem nie, maar jou naam sal wees Abraham, want Ek maak jou 'n vader van 'n menigte van nasies.
Gen 17:6 En Ek sal jou buitengewoon vrugbaar maak: Ek sal jou tot nasies maak, en konings sal uit jou voortkom.
Hierdie kinders van die onttroonde koning (die prinse en prinsesse) is weggesteek ter wille van hulle eie veiligheid totdat daar 'n manier gevind kon word sodat hulle terug kon keer na die koninkryk.
Rom 8:19 Want die skepping wag met reikhalsende verlange op die openbaarmaking van die kinders van God.
Rom 8:21 in die hoop dat ook die skepping self vrygemaak sal word van die slawerny van die verganklikheid tot die vryheid van die heerlikheid van die kinders van God.
Na verloop van baie jare het uit die ontroonde koning se nageslag 'n groot Veroweraar gekom, 'n held wat die pad gebaan het vir die onttroonde koning se kinders om weer hulle regmatige plek in te neem as prinse en prinsesse.
Luk 1:31 En kyk, jy sal swanger word en 'n Seun baar, en jy moet Hom Jesus noem.
Luk 1:32 Hy sal groot wees en die Seun van die Allerhoogste genoem word; en die Here God sal aan Hom die troon van sy vader Dawid gee,
Luk 1:33 en Hy sal koning wees oor die huis van Jakob tot in ewigheid, en aan sy koninkryk sal daar geen einde wees nie.
Dis dan ook so bepaal dat die prinse en prinsesse geleer moes word deur diensknegte wat hulle stand en posisie en verantwoordelikheid is, maar hierdie diensknegte was nie altyd waaksaam nie en het uiteindelik geval vir die vyand se verleiding en stories. Dit het die vyand die geleentheid gegee om as leermeerster oor die kinders van die koninkryk aangestel te word.
Mat 23:24 Blinde leiers, julle wat die muggie uitsif, maar die kameel insluk!
Mat 23:25 Wee julle, skrifgeleerdes en Fariseërs, geveinsdes, want julle maak die buitekant van die beker en die skottel skoon, maar binnekant is dit vol roof en onmatigheid.
Mat 23:26 Blinde Fariseër, maak eers die binnekant van die beker en die skottel skoon, sodat ook die buitekant daarvan skoon kan word.
Mat 23:27 Wee julle, skrifgeleerdes en Fariseërs, geveinsdes, want julle is net soos gewitte grafte wat van buite wel fraai lyk, maar van binne vol doodsbene en allerhande onreinheid is.
Mat 23:28 So lyk julle ook van buite vir die mense wel regverdig, maar van binne is julle vol geveinsdheid en ongeregtigheid.
Die huidige koning wat op die troon sit waar die kinders van die koninkryk moes gewees het, het toe besluit om die die prinse en prinsesse te vernietig, op welke manier ookal, sodat hulle nie kan terugkeer en die heerskappy kan opeis nie. Dan sal sy koninkryk veilig wees.
Psa 83:2 (83:3) Want kyk, u vyande maak rumoer, en u haters steek die hoof op.
Psa 83:3 (83:4) Teen u volk smee hulle listig 'n plan en hou onder mekaar raad teen u verborgenes.
Psa 83:4 (83:5) Hulle sê: Kom, laat ons hulle vernietig, dat hulle geen volk meer is nie, sodat aan die naam van Israel nie meer gedink word nie.
Maar dis nie so maklik om die prinse en prinsesse te vernietig nie en dit het hy vinnig geleer. Veral as gevolg van die feit dat daar 'n Groot Beskermheer oor hierdie kinders is.
Psa 23:1 'n Psalm van Dawid. Die HERE is my herder; niks sal my ontbreek nie.
Psa 23:2 Hy laat my neerlê in groen weivelde; na waters waar rus is, lei Hy my heen.
Psa 23:3 Hy verkwik my siel; Hy lei my in die spore van geregtigheid, om sy Naam ontwil.
Psa 23:4 Al gaan ek ook in 'n dal van doodskaduwee, ek sal geen onheil vrees nie; want U is met my: u stok en u staf dié vertroos my.
Psa 23:6 Net goedheid en guns sal my volg al die dae van my lewe; en ek sal in die huis van die HERE bly in lengte van dae.
As gevolg van die oneerlikheid van die diensknegte en hulle eie verleiding wat die koning aangestel het, het die prinse en prinsesse verkeerd geleer.
Isa 3:12 Die drywers van my volk is kinders, en vroue heers oor hulle. o My volk, jou leiers is verleiers, en die weg wat jou pad moes wees, het hulle tot 'n dwaalweg gemaak.
Isa 3:13 Die HERE staan daar om 'n regstryd te voer: Hy tree op om die volke te vonnis.
Isa 3:14 Die HERE gaan na die gereg met die oudstes en die vorste van sy volk. Ja, júlle het die wingerd afgewei; wat aan die arm man ontroof is, is in julle huise.
Eze 34:2 Mensekind, profeteer teen die herders van Israel; profeteer en sê vir hulle, die herders: So spreek die Here HERE: Wee die herders van Israel wat aan hulleself weiding verskaf! Moet die herders nie die skape laat wei nie?
Eze 34:3 Julle eet die vet en beklee julle met die wol; julle slag die vettes, maar die skape laat julle nie wei nie;
Eze 34:4 julle versterk die swakkes nie en maak die siekes nie gesond nie en die wat gewond is, verbind julle nie en wat weggedryf is, bring julle nie terug nie en wat verlore is, soek julle nie; maar met strengheid heers julle oor hulle en met hardheid.
Eze 34:5 So het hulle dan verstrooid geraak, omdat daar geen herder was nie; en hulle het die voedsel geword vir al die wilde diere van die veld en het verstrooid geraak.
Eze 34:6 My skape dwaal rond op al die berge en op al die hoë heuwels; ja, oor die hele oppervlakte van die aarde is my skape verstrooi, sonder dat iemand na hulle vra of hulle soek.
En nou, as gevolg van verkeerde lering dink hulle dat daardie koninkryk nie meer bestaan nie, of dat as hy bestaan, hulle sommer al die ander mense se kinders ook kan uitnooi na die tafel van die Koning.
Hierdie deel word gebruik om te sê dat God almal lief gehad het, wat nie waar is nie, Hy het sy eie kinders lief in die wêreld. Maar die volle waarheid word nie aan die kinders van die koninkryk geleer nie
Mat 1:20 Maar terwyl hy dit in die gedagte gehad het, verskyn daar 'n engel van die Here in 'n droom aan hom en sê: Josef, seun van Dawid, wees nie bevrees om Maria, jou vrou, by jou te neem nie, want wat in haar verwek is, is uit die Heilige Gees;
Mat 1:21 en sy sal 'n seun baar, en jy moet Hom Jesus noem, want dit is Hy wat sy volk van hulle sondes sal verlos.
As gevolg van hierdie verkeerde lering het 'n baie groot probleem ontstaan: Want die kinders van die vyandige koning het besluit hulle hou van die koninkryk en dat hulle die koninkryk vir hulself wil hê. Omdat hulle jaloers is op wat aan die kinders van die REGTE Koning belowe is.
Sommige van die prinse en prinsesse het hierdie komplot raakgesien en probeer nou die ander waarsku, maar omdat die ander kinders van die koninkryk mislei is en dink dat hulle werklik baie goeie vriende onder hierdie bure en vreemdelinge het, wil hulle dit nie glo nie.
Wat het hierdie prinse en prinsesse ontdek?
A) Die Vader het 'n Gesant gestuur met 'n oproep vir die kinders van die koning:
Mat 4:17 Van toe af het Jesus begin om te preek en te sê: Bekeer julle, want die koninkryk van die hemele het naby gekom.
B) Daar is 'n spesifieke opdrag vir die Gesant gegee (Die Gesant is gestuur vir die koning se kinders)
C) Daar is ook 'n baie duidelike waarskuwing gegee:
Mat 8:11 Maar Ek sê vir julle dat baie sal kom van ooste en weste en saam met Abraham en Isak en Jakob sal aansit in die koninkryk van die hemele.
D) Hulle sal die kinders doodmaak:
E) Die Gesant van die koning het 'n spesifieke opdrag aan die prinse en prinsesse gegee:
F) Die Gesant het ook versekeringe gegee:
Mar 16:17 En vir die wat geglo het, sal hierdie tekens volg: in my Naam sal hulle duiwels uitdryf, met nuwe tale sal hulle spreek,
Mar 16:18 slange sal hulle opneem; en as hulle iets dodeliks drink, sal dit hulle geen kwaad doen nie; op siekes sal hulle die hande lê, en hulle sal gesond word.
Mat 28:20 En kyk, Ek is met julle al die dae tot aan die voleinding van die wêreld. Amen.
Ter afsluiting van hierdie gedeelte van die boodskap:
Volgens fisiese beloftes is ons die nageslag van Jakob wat se naam verander is na Israel toe en as gevolg daarvan het ons heerskappy ontvang.
Maar 'n magtige vyand het gekom en die kinders van die koninkryk so bedreig dat die koning besluit het om sy kinders weg te steek tussen die volke vir 'n tyd lank.
Daarna het die koning 'n Gesant gestuur om die kinders terug te roep an die koninkryk. Die stryd in die koninkryk is nie verby nie, maar die koning het sekere magtige beloftes gemaak vir die kinders wat luister en wil terugkeur.
Baie van die kinders het ook terug gekeer, maar baie het ook besluit om nie terug te keer nie.
Vir die wat terug gekeer het, was daar ook probleme, want sommige van hulle het nie alleen gekom nie, maar ander kinders saam gebring wat nie aan die koningshuis behoort nie. Dit het gebeur as gevolg van die verleiding van die diensknegte wat saam met die kinders weggestuur is.
Die koninkryk loop nou ernstige gevaar om vernietig te word as gevolg van die oningeligtheid van die prinse en prinsesse.
Die koning het ook vir hulle laat weet dat daar groot stryd is in die koninkryk, maar dat as hulle terugkom, daar ook groot heerlikheid op hulle wag, vir elkeen wat oorwin.
Nou is dit tyd vir die prinse en prinsesse om terug te keer, maar hulle moet eers al die verkeerde dinge wat hulle geleer het, verleer, sodat hulle reg geleer kan word.
Prinse en Prinsesse ---Wat het JY?
Onthou in die vorige boodskap het ons gepraat oor wat met die kinders van die koninkryk gebeur het en ook dat sommige van hulle uitgevind het van die komplot wat gesmee word. Hulle het die ander broers en susters probeer waarsku, maar die wou nie luister nie, of het nie die boodskap geglo nie.
Nou gaan ons aan by hierdie punt waar die waar die oproep gedoen is om terug te keer na die koninkryk en te kom veg vir die koninkryk, sodat dit weer herstel kan word.
As gevolg van die laksheid en misleiding van die diensknegte van die die koninkryk wat deur die koning aangestel is, is hierdie prinse en prinsesse eintlik baie weerloos.
Meeste van hulle is baie bang om terug te keer en die vyandige magte in die oë te kyk want hulle is oortuig dat:
daar geen hoop is om hierdie koninkryk te kan herstel nie,
dat hulle eintlik geen mag het nie, en
dat dit eintlik die koning se probleem is, en nie hulle probleem is nie.
Julle is bewus daarvan dat die GESANT wel gekom het met verkeie opdragte en boodskappe van ONS Vader (die Koning) af. Maar omdat die gesant weggegaan het, het baie begin twyfel of Hy regtig gekom het, was dit nie maar net ons verbeelding nie?
Verder het die vyandige koning se kinders hulle ook oortuig dat dit eintlik vir hulle baie beter is om in hulle vader se koninkryk te bly, en net baie stil te wees, dan sal niemand hulle pla nie en hulle sal rustig hulle tyd uitleef.
Maar onder die prinse en prinsesse is daar ook die wat 'n lojaliteit teenoor hulle Vader het, wat Sy boodskap aanvaar het en besluit het dat die beloftes wat ONS Vader gemaak het, voldoende rede is om wel terug te keer en die koninkryk te verdedig met alle mag wat tot hulle beskikking gestel is.
Soos met elke koninkryk wat aangeval of beleer word, is dit belangrik dat elke weerbare man en vrou aanmeld vir diens. Wat die kinders van die koning betref is dit dieselfde. Hulle moet aanmeld vir diens, maar hulle kan nie sommer op enige plek of op enige manier aanmeld vir diens nie. Daar is 'n paar voorwaardes wat nagekom moet word en dit is hoofsaaklik om te verhoed dat hulle nie die leer verswak deur hulle eie dinge te wil doen nie. Die koninkryk kan heeltemal verlore gaan as elkeen net in sy eie koers wil gaan.
Dit is ook nodig vir die kinders van die koning op te besef dat hoewel hulle erfgename van alles is, is hulle niks meer as slawe is, solank julle onder leering staan nie.
Gal 4:1 Maar ek sê: So lank as die erfgenaam 'n kind is, verskil hy niks van 'n dienskneg nie, al is hy heer van alles;
Gal 4:2 maar hy staan onder voogde en bestuurders tot op die tyd tevore deur die vader bepaal.
Terwyl jy as koningskind die reg het om te regeer, word van jou verwag om:
Deu 10:12 En nou, Israel, wat eis die HERE jou God van jou as net om die HERE jou God te vrees, in al sy weë te wandel en Hom lief te hê en die HERE jou God te dien met jou hele hart en met jou hele siel,
Deu 10:13 om te hou die gebooie van die HERE en sy insettinge wat ek jou vandag beveel, dat dit met jou goed kan gaan?
Deu 10:14 Kyk, aan die HERE jou God behoort die hemel, ook die hoogste hemel, die aarde en alles wat daarin is.
Deu 10:15 Maar net aan jou vaders het die HERE 'n welgevalle gehad om hulle lief te hê, en Hy het julle, hulle nageslag ná hulle, uit al die volke uitverkies, soos dit vandag is.
1. Gehoorsaam te wees.
1Sa 15:22 Daarop sê Samuel: Het die HERE behae in brandoffers en slagoffers soos in gehoorsaamheid aan die stem van die HERE? Kyk, om gehoorsaam te wees is beter as slagoffer, om te luister beter as die vet van ramme.
1Sa 15:23 Want wederstrewigheid is 'n sonde van waarsêery, en eiesinnigheid is afgodery en beeldediens. Omdat jy die woord van die HERE verwerp het, het Hy jou as koning verwerp.
2. Getrou te wees.
Ook (1 Sam 12:24 en Open 2:10)
3. Toegewyd jouself te dissiplineer om elke dag se taak gedoen te kry!
Jy kan nie sommer maar net doen wat jy wil nie, daar is opdragte wat uitgevoer moet word.
As jy die oproep instruksie van die koning aanvaar het, moet jy as koningskind besef dat:
1. Jy moet leer aangaande die koninkryk!
Om deel te wees daarvan moet jy gedoop word, eers met water en daarna in die Heilige Gees, sodat jy die Woord kan verstaan, wat die Heilige Gees breek dit vir jou oop.
Mat 3:11 Ek doop julle wel met water tot bekering; maar Hy wat ná my kom, is sterker as ek, wie se skoene ek nie waardig is om aan te dra nie. Hy sal julle doop met die Heilige Gees en met vuur.
2. Jy 'n nuwe mens geword het! Jy kan nie meer saam met jou ou vriende beweeg nie, want jy sal nie weet wie van hulle jou vyande geword het nie.
Eph 4:17 Dit sê en betuig ek dan in die Here, dat julle nie meer moet wandel soos die ander heidene ook wandel in die verdwaasdheid van hulle gemoed nie—
Eph 4:18 mense wat verduisterd is in die verstand en vervreemd van die lewe van God deur die onkunde wat in hulle is vanweë die verharding van hulle hart;
Eph 4:19 wat ongevoelig geword het en hulle oorgegee het aan die ongebondenheid om in hebsug allerhande onreinheid te bedrywe.
Eph 4:20 Maar julle het Christus nie so leer ken nie,
Eph 4:21 as julle ten minste van Hom gehoor het en in Hom onderrig is soos die waarheid is in Jesus:
Eph 4:22 dat julle, wat die vorige lewenswandel betref die oue mens moet aflê wat deur die begeerlikhede van die verleiding te gronde gaan,
Eph 4:23 en dat julle vernuwe moet word in die gees van julle gemoed
Eph 4:24 en julle met die nuwe mens moet beklee wat na God geskape is in ware geregtigheid en heiligheid.
Eph 4:25 Daarom, lê die leuen af en spreek die waarheid, elkeen met sy naaste, want ons is mekaar se lede.
3. Jy jou denke moet verander. Wil jy self in beheer wees? Wil jy self die pad uitkap, dan het jy nog nie in die waarheid van die geloof gekom nie.
Php 3:7 Maar wat vir my wins was, dit het ek om Christus wil skade geag.
Php 3:8 Ja waarlik, ek ag ook alles skade om die uitnemendheid van die kennis van Christus Jesus, my Here, ter wille van wie ek alles prysgegee het en as drek beskou, om Christus as wins te verkry
Php 3:9 en in Hom gevind te word, nie met my geregtigheid wat uit die wet is nie, maar met dié wat deur die geloof in Christus is, die geregtigheid wat uit God is deur die geloof;
Php 3:10 sodat ek Hom kan ken en die krag van sy opstanding en die gemeenskap aan sy lyde terwyl ek aan sy dood gelykvormig word,
4. Jou taal moet verander – praat die taal van die geloof!
1Sa 17:36 U dienaar het die leeu sowel as die beer doodgeslaan, en met hierdie onbesnede Filistyn sal dit gaan net soos met een van hulle, omdat hy die slagordes van die lewende God uitgedaag het.
1Sa 17:37 Verder sê Dawid: Die HERE wat my gered het uit die klou van die leeu en uit die klou van die beer, Hy sal my red uit die hand van hierdie Filistyn. Toe sê Saul vir Dawid: Gaan, en mag die HERE met jou wees!
5. Jy moet begin beweeg!
Jas 1:21 Daarom, doen afstand van alle vuiligheid en oorvloed van boosheid, en ontvang met sagmoedigheid die ingeplante woord, wat in staat is om julle siele te red.
Jas 1:22 En word daders van die woord en nie net hoorders wat julleself bedrieg nie.
Jas 1:23 Want as iemand 'n hoorder van die woord is en nie 'n dader nie, dié is soos 'n man wat sy natuurlike gesig in 'n spieël sien;
Jas 1:24 want hy sien homself en gaan weg en vergeet dadelik hoe hy gelyk het.
6. Leer om te onderskei, maar wees versigtig om te oordeel!
1Joh 4:1 Geliefdes, glo nie elke gees nie, maar stel die geeste op die proef of hulle uit God is, want baie valse profete het in die wêreld uitgegaan.
1Joh 4:2 Hieraan ken julle die Gees van God: elke gees wat bely dat Jesus Christus in die vlees gekom het, is uit God;
1Joh 4:3 en elke gees wat nie bely dat Jesus Christus in die vlees gekom het nie, is nie uit God nie; en dit is die gees van die Antichris waarvan julle gehoor het dat hy kom, en hy is nou al in die wêreld.
1Joh 4:4 Julle is uit God, my kinders, en het hulle oorwin, omdat Hy wat in julle is, groter is as hy wat in die wêreld is.
1Joh 4:5 Hulle is uit die wêreld; daarom praat hulle uit die wêreld, en die wêreld luister na hulle.
1Jn 4:6 Ons is uit God; hy wat God ken, luister na ons; hy wat nie uit God is nie, luister nie na ons nie. Hieruit ken ons die Gees van die waarheid en die gees van die dwaling.
Maar as jy dit alles begin doen, en daar is sekerlik nog 'n klomp ander dinge ook, sal die Vader vir jou 'n ook net soveel en nog baie meer terug doen. Kom ons kyk hierna:
Presies wat het jy dan?
Die versekering: Ek sal sorg vir julle:
1Pe 5:7 Werp al julle bekommernis op Hom, want Hy sorg vir julle.
Luk_24:49 En kyk, Ek stuur die belofte van my Vader op julle. Maar julle moet in die stad Jerusalem bly totdat julle toegerus is met krag uit die hoogte.
Act_1:4 En toe Hy nog met hulle saam was, het Hy hulle bevel gegee om nie van Jerusalem weg te gaan nie, maar om te wag op die belofte van die Vader, wat julle, het Hy gesê, van My gehoor het.
Act_2:33 Nadat Hy dan deur die regterhand van God verhoog is en van die Vader die belofte van die Heilige Gees ontvang het, het Hy dít uitgestort, wat julle nou sien en hoor.
Act_2:39 Want die belofte kom julle toe en julle kinders en almal wat daar ver is, die wat die Here onse God na Hom sal roep.
Act_13:23 Uit die nageslag van hierdie man het God vir Israel, volgens die belofte, Jesus as Verlosser verwek,
Act_13:32 En ons bring julle die goeie tyding van die belofte wat aan die vaders gedoen is, dat God dit aan ons, hulle kinders, vervul het deur Jesus op te wek,
Act_26:6 En nou staan ek tereg oor die hoop op die belofte wat aan die vaders deur God gedoen is,
Die belofte: Ek is met Julle….
Die Versekering van Oorwinning!
1Co_15:57 Maar God sy dank, wat ons die oorwinning gee deur onse Here Jesus Christus.
1Jn_5:4 Want alles wat uit God gebore is, oorwin die wêreld; en dit is die oorwinning wat die wêreld oorwin het, naamlik ons geloof.
Magtige Wapens deur die geloof!
Die Naam van God
Act_2:38 En Petrus sê vir hulle: Bekeer julle, en laat elkeen van julle gedoop word in die Naam van Jesus Christus tot vergewing van sondes, en julle sal die gawe van die Heilige Gees ontvang.
Act_3:6 Maar Petrus sê: Silwer en goud het ek nie; maar wat ek het, dit gee ek vir jou: In die Naam van Jesus Christus, die Nasaréner, staan op en loop!
Act_4:10 laat dit bekend wees aan julle almal en aan die hele volk van Israel dat deur die Naam van Jesus Christus, die Nasaréner, wat julle gekruisig het, maar wat God uit die dode opgewek het, dat deur Hom hierdie man gesond voor julle staan.
Die vraag is dus: Wat het jy en ek vandag met die naam van Jesus gemaak?
Rev_7:14 En ek sê vir hom: My heer, u weet dit. En hy sê vir my: Dit is hulle wat uit die groot verdrukking kom, en hulle het hul klere gewas en hul klere wit gemaak in die bloed van die Lam.
Rev_12:11 En hulle het hom oorwin deur die bloed van die Lam en deur die woord van hulle getuienis, en hulle het tot die dood toe hulle lewe nie liefgehad nie.
Die Woord van ons Getuienis
Act_15:8 En God wat die harte ken, het vir hulle getuienis gegee deur aan hulle die Heilige Gees te skenk net soos aan ons.
Rev_19:5 En 'n stem het uit die troon uitgegaan en gesê: Prys onse God, al sy diensknegte, en julle wat Hom vrees, klein en groot!
Kyk hoekom is lofprysing so belangrik:
2Ch 20:20 Daarop maak hulle die môre vroeg klaar en trek na die woestyn van Tekóa uit; en terwyl hulle uittrek, het Jósafat gaan staan en gesê: Luister na my, Juda en inwoners van Jerusalem! Glo in die HERE julle God, dan sal julle bevestig word; glo aan sy profete, dan sal julle voorspoedig wees.
2Ch 20:21 En hy het met die volk beraadslaag en tot eer van die HERE sangers opgestel wat, in heilige sieraad, moes lofsing en by die uittrek op die voorpunt van die gewapendes moes sê: Loof die HERE, want sy goedertierenheid is tot in ewigheid!
2Ch 20:22 En op die oomblik toe hulle die gejubel en die lofsang aanhef, het die HERE 'n hinderlaag opgestel teen die kinders van Ammon, Moab en die mense van die gebergte Seïr wat teen Juda gekom het, sodat hulle verslaan is.
2Ch 20:23 Die kinders van Ammon en Moab het naamlik opgetree teen die inwoners van die gebergte Seïr om uit te roei en te verdelg; en toe hulle met die inwoners van Seïr klaar was, het hulle mekaar in die verderf gehelp.
2Ch 20:24 En toe Juda op die wagkop by die woestyn kom en hulle na die menigte kyk, lê hulle daar dood op die grond; en niemand het vrygeraak nie.
2Ch 20:25 Daarop het Jósafat en sy manskappe gekom om die buit in te samel en hulle het by hulle 'n menigte goed en klere en kosbare voorwerpe gekry, en het soveel vir hulle gebuit dat hulle dit nie kon wegdra nie; en hulle was drie dae lank besig om die buit in te samel, want dit was groot.
2Ch 20:26 En op die vierde dag het hulle in die Lofdal byeengekom, want daar het hulle die HERE geloof; daarom het hulle dié plek Lofdal genoem tot vandag toe.
2Ch 20:27 Toe draai al die manne van Juda en Jerusalem om, met Jósafat aan hulle hoof, om met vreugde na Jerusalem terug te gaan; want die HERE het aan hulle vreugde verskaf oor hul vyande.
2Ch 20:28 En hulle het Jerusalem ingetrek met harpe en siters en trompette, na die huis van die HERE.
2Ch 20:29 En die skrik vir God was op al die koninkryke van die lande toe hulle hoor dat die HERE teen die vyande van Israel gestry het.